A Mass Effect: Andromedával mutatta be a Sony a PlayStation 4 Pro konzolt | MTV Magyarország
A Mass Effect: Andromedával mutatta be a Sony a PlayStation 4 Pro konzolt
2016/09/08, Csütörtök 02:16
Nem csak az Apple mutatott be új termékeket tegnap, hanem a Sony is. A PlayStation4 Slim verziójáról már szivárogtattak ki képeket, azonban a hivatalos bejelentéskor nyilván sokkal több részletet megtudtunk a szeptember 15-én érkező konzolokról.
A PS4 helyett az új standard a PlayStation4 Slim lesz, ami 30%-al kisebb, 16%-al könnyebb, 28%-al kevesebbet fogyaszt. Mivel hardveresen kábé ugyanaz, mint az elődje, ezért sok szót nem érdemes rá vesztegetni.
A PlayStation4 Pro ezzel szemben már egy másik erőviszonyt képvisel. Támogatja a legújabb 4K képalkotási technológiát HDR (nagy dimanikatartomány) megjelenítésben, és sokkal jobb FPS száma lett. Erősebb CPU és GPU a teljesebb játékélményért, hogy mindeki érezze a változást! A korábban kiadott PS4 játékokat is támogatja majd, ha nincs 4K-s tévétek, 1080p-ben futtat mindent. Az árak a következők lesznek: PS4 299.99 dollár, PS4 Pro 399.99 dollár. A fenti videón a Mass Effect: Andromeda debütálása látható az új PS4 Pron-.
A Slim verzió így fest:
Ez pedig a PS4 Pro: